**Fișă de lucru**

**Clasa a V-a**

Conținuturi:

* lectură: textul literar narativ;
* elemente de construcție a comunicării: fonetică, vocabular, substantivul și adjectivul;
* redactare: compunerea narativă

Competențe specifice: 2.1, 3.1, 4.4

**Pasul 1: Rezolvă fișa de lucru!**

**Citește cu atenție textul următor și răspunde cerințelor de mai jos:**

„Micul prinț a ajuns pe cea de-a șasea planetă. Acolo trăia un domn bătrân, care scria niște cărți uriașe.

- Ia te uită! Vine un explorator! strigă el, când îl zări pe Micul prinț. Micul prinț se așeză pe scaun, ca să mai răsufle puțin. Călătorise atât de mult!

- Ce este cartea aceea mare? întrebă Micul prinț. Ce faceți dumneavoastră aici?

- Eu sunt geograf, zise domnul cel bătrân.

- Ce este un geograf?

- E un savant care știe unde se află mările, fluviile, orașele, munții și pustiurile.

- Foarte interesant, spuse Micul prinț. În sfârșit o meserie adevărată! (...)”

 (Antoine de Saint-Exupery, *Micul prinț*)

**Cerințe:**

**A.**

1. Desparte în silabe cuvintele: *micul, prinț.*
2. Notează sunetele cuvântului: *îndurerați*.
3. Transcrie din textul citat, un substantiv comun și un adjectiv propriu-zis.
4. Notează antonime pentru cuvintele: *mic, bătrân.*
5. Ce părți de propoziție sunt cuvintele: *trăia* și *un domn ?*
6. Transformă textul dialogat *Eu sunt geograf, zise domnul cel bătrân,* în povestire.

**B.** Scrie un text de maximum 100 de cuvinte, în care să prezinți o întâmplare trăită de tine sau o întâmplare imaginată petrecută într-o călătorie. Găsește un titlu sugestiv! Folosește expresii deosebite! În compunerea ta, trebuie:

* să respecți cerința dată;
* să găsești un titlu sugestiv compunerii tale;
* să relatezi întâmplările într-o ordine cronologică, menționând locul și timpul întâmplărilor;
* să te încadrezi în limita de spațiu indicată.

**Succes!**

**Pasul 2. Verifică răspunsurile tale!**

 **Răspunsuri posibile:**

**A**

1. *mi-cul, prinț*
2. *îndurerați -* vccvcvcvcv
3. *bătrân -* adjectiv propriu-zis, *planetă –* substantiv comun
4. *trăia* – predicat, *un domn* – subiect
5. *mic –* mare, *bătrân –* tânăr
6. Domnul cel bătrân zise că este geograf*.*

**B** Scrierea unui text narativ de maximum 100 de cuvinte, în care să se prezinte o întâmplare trăită sau o întâmplare imaginată, petrecută într-o călătorie. Titlu sugestiv. Expresii deosebite.

- respectarea cerinței date;

- notarea unui titlu sugestiv;

- relatarea întâmplărilor într-o ordine cronologică, menționând locul și timpul întâmplărilor;

- încadrarea în limita de spațiu indicată.

**Pasul 3. Realizează un desen al compunerii tale!**

**Bravo!**

**Bibliografie selectivă:**

1. Antoine de Saint-Exupery, *Micul prinț*, Ed. Regis, București, 2004